CONDIȚIILE SPECIALE PENTRU CONTRACTUL DE EXECUȚIE LUCRĂRI
"REALIZAREA LUCRARILOR DE CONSOLIDARE DN 13A KM 87+900 – KM 88+000 SI POD NOU PE DN 13A KM 87+915 PESTE RAUL BRADESTI"
Aceste Condiții Speciale, denumite și Condiții Specifice, privind contractele de execuție de lucrări, completează, clarifică, amendează sau instituie excepții de aplicabilitate de la Condițiile Generale de Contract. Prevederile clauzelor neschimbate de prezentele Condiții Speciale sunt valabile în forma dată de Condițiile Generale.

În cazul unor neconcordanțe între Condițiile Speciale și Condițiile Generale, primează prevederile Condițiilor Speciale. În baza prevederilor Clauzei 3 "Ordinea de precedență a documentelor contractuale" din Condițiile Generale, în cazul oricărei contradicții sau neconcordanțe între Condițiile Speciale și Acordul Contractual, primează prevederile Acordului Contractual.

Numerotarea clauzelor Condițiilor Speciale nu este consecutivă, ci corespunde sau completează numerotarea Condițiilor Generale.
CLAUZA 5 - Supervizorul și Reprezentantul Supervizorului

Sub-clauza 5.1 - Sarcinile Supervizorului
(1) Supervizorul va avea responsabilităţile prevăzute atât în Contractul de execuție cât și, dacă este cazul, cele prevăzute în Contractul de servicii semnat cu Beneficiarul. Cu excepţia cazurilor expres prevăzute în Contractul de execuție, Supervizorul nu va fi autorizat să-l elibereze pe Antreprenor de oricare din obligaţiile sale prevăzute în Contractul de execuție.
(2) Supervizorul are următoarele sarcini principale:

a)  emite Ordine Administrative către Antreprenor;

b)  emite Ordinul Administrativ de Incepere;

c) emite Ordine Administrative de Modificare catre Antreprenor în conformitate cu prevederile contractuale;
d) verifică, acceptă sau respinge Programul de Execuţie al Antreprenorului, inclusiv existenţa fizică a resurselor necesare îndeplinirii programului transmis;

e) aprobă sau respinge motivat detaliile de execuție;

f) verifică ritmul execuţiei Lucrărilor;

g) verifică respectarea calităţii Echipamentelor şi Materialelor şi metodele de punere în operă a acestora;

h) respinge Echipamentele, Materialele sau Lucrările care se dovedesc a nu fi în conformitate cu prevederile Contractului și care nu îndeplinesc condițiile de calitate;

i) pe parcursul Duratei de Execuție, aprobă orice persoana juridică, orice furnizor de bunuri/materiale, orice prestator de servicii, orice subcontractant, orice societate comercială/persoana fizică care închiriează utilaje, care realizează activități în și pe Șantier sau care execută lucrări și prestează servicii pentru realizarea Lucrărilor, și înștiințează Beneficiarul după aprobarea acestora; 

j) analizează, aprobă sau respinge motivat sumele aferente rezervelor de implementare conform metodologiei de utilizare a acestora;

k) participă la efectuarea testelor şi la verificarea lucrărilor ajunse în faze determinante;

l) măsoară și certifică cantităţile de lucrări real executate;

m) se asigură de corectitudinea datelor şi detaliilor din Jurnalul de Şantier și contrasemnează în Jurnalul de Şantier;

n) analizează și verifică propunerile de Modificare emise de către Antreprenor și emite Modificări în conformitate cu prevederile Contractului;

o) emite Certificate de Plată în conformitate cu prevederile Contractului;
p) emite Certificatul Final de Plată în conformitate cu prevederile Contractului;

q) emite Decizii în conformitate cu prevederile Contractului;

r) analizează Revendicările Antreprenorului şi ale Beneficiarului;

s) acordă asistență și asistă Beneficiarul în cadrul procedurii de Recepţie la Terminarea Lucrărilor şi de Recepţie Finală;

t) asigura evidența Registrului de Ordine Administrative emise.

u) emite Ordine Administrative referitoare la dispoziţiile de şantier emise de către Proiectantul Lucrărilor. 

v) se asigura că execuția lucrărilor are loc cu respectarea tuturor Specificațiilor conform HG nr. 395/2016 art. 147 alin (2) "În cazul în care, pe parcursul executării contractului de achiziţie publică/acordului-cadru, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.”

w) îndeplineşte toate celelalte sarcini ale Supervizorului stabilite prin Contractul de Execuție Lucrări.
CLAUZA 9 - Acces pe Șantier

Sub-clauza 9.1 - Termene și sectoare pentru punerea la dispoziție a Șantierului
Beneficiarul va asigura Antreprenorului accesul pe Şantier şi va pune Şantierul la dispoziţia Antreprenorului în termen de maxim 20 de zile de la Data de Începere. Antreprenorul la primirea posesiei Șantierului/a oricărui Sector al Șantierului, va notifica Biroul Regional al Beneficiarului cu privire la Programul de Execuție a Lucrărilor şi va stabili o legătură cu acesta în ceea ce priveşte propunerile de management a traficului şi totodată va transmite înştiinţări către Biroul de Siguranţă a Traficului, Poliţie, Urgenţe, Autorităţile de intervenţie şi Autorităţile de servicii, în conformitate cu managementul traficului.
CLAUZA 9 - Acces pe Șantier

Sub-clauza 9.2 - Accesul pe Șantier al altor persoane
Antreprenorul va asigura acces corespunzător pe Şantier pe parcursul Duratei de Execuție, numai cu aprobarea expresă a Supervizorului, pentru următoarele categorii:

-   orice persoană juridică, 

-   orice furnizor de bunuri/materiale, 

-   orice prestator de servicii, 

-   orice subcontractant, 

-   orice societate comercială/persoana fizică care închiriază utilaje, 

-  orice alta persoană conform Instrucțiunilor Supervizorului și acolo unde este cazul, cu aprobarea Beneficiarului,
care realizează activități în și pe Șantier sau care execută lucrări și prestează servicii pentru realizarea Lucrărilor. 

Antreprenorul va asigura acces corespunzător pe Şantier pe parcursul Duratei de Execuție pentru echipele din cadrul CNAIR SA care vor efectua vizite inopinate în Șantier în scopul efectuării de determinări/ prelevări de probe/ fotografiere/ filmare sau care vor monitoriza îndeplinirea exigențelor minimale privind domeniul disciplinei și calității în construcții conform legislației și Proiectului Tehnic de Execuție pentru lucrările executate.

